Rusia și-ar retrage trupele din Siria. Imagini cu cel puțin două aeronave Antonov cu trapele deschise la o bază aeriană dintr-un port sirian FOTO VIDEO
Rusia pare să-și pregătească de evacuare echipamentele militare de la o bază aeriană militară din Siria, potrivit imaginilor din satelit publicate de Maxar. Imaginile realizate vineri arată ceea ce par a fi cel puțin două aeronave Antonov AN-124, unul dintre cele mai mari avioane cargo din lume, cu trapele deschise, la baza aeriană Hmeimim din provincia de coastă Latakia, relatează Reuters.